Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1) **Ministrstvo za notranje zadeve,** Štefanova ulica 2, Ljubljana, objavlja strokovno-tehnično delovno mesto, in sicer:

**KOORDINATOR VII/2** (šifra DM 26175) v Direktoratu za logistiko, Sektorju za nastanitev in prehrano, Oddelku za prehrano.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja), najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* 3 leta delovnih izkušenj,
* dovoljenje za dostop do tajnih podatkov stopnje »zaupno« (kandidat ga lahko pridobi v okviru izbirnega postopka),
* znanje o higieni živil in načelih HACCP sistema,
* vozniški izpit B-kategorije.

**Prednost pri izbiri bodo imeli kandidati s poznavanjem priprave tehničnih podlag za izvedbo postopkov javnega naročanja prehrane in opreme za obrate prehrane ter poznavanjem področja živil ter predpisov o živilih.**

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanje dela in stopnja izobrazbe.

Zahtevane delovne izkušnje se skrajšajo za tretjino, če ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti ali magistrsko izobrazbo (2. bolonjska stopnja).

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

Naloge delovnega mesta koordinator VII/2:

* opravljanje najzahtevnejših nalog za področje službe po navodilu nadrejenega,
* dajanje pojasnil s področja prehrane,
* izdelovanje najzahtevnejših poročil za področje službe,
* priprava zahtevnejših analiz, strokovnih gradiv in informacij za področje službe,
* skrbnik in odgovorna oseba za izvajanje, spreminjanje in kontrolo poslovanja v skladu s pravili HACCP v vseh obratih prehrane v okviru službe,
* skrbnik in odgovorna oseba za izvajanje požarnega varstva v vseh obratih prehrane oddelka za prehrano,
* skrbnik in odgovorna oseba za redno servisiranje opreme v vseh obratih prehrane v okviru službe,
* izvajanje letnih predavanj (z zaključnimi testi preverjanja osnovnega znanja) o izvajanju sistema HACCP za zaposlene v vseh obratih prehrane v okviru MNZ,
* podajanje predlogov in priprava specifikacij za nakup osnovnih sredstev v obratih prehrane v okviru službe in v vseh obratih prehrane v okviru MNZ,
* priprava poročil, analiz strokovnih gradiv, informacij iz področja kadrovskih zadeve iz področja prehrane v okviru službe,
* skrb za ustrezno opremo zaposlenih v oddelku prehrane z ustrezno zaščitno-varovalno opremo,
* sodelovanje v postopkih, ki za zaposlene v oddelku prehrane potekajo na invalidskih komisijah,
* opravljanje drugih nalog s svojega delovnega področja, ki jih naroči nadrejeni.

Posebnosti DM: neenakomerni delovni čas (razpored).

Prijava na prosto delovno mesto mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in razgovora ter s pisnim oziroma praktičnim preverjanjem kandidatovega znanja, v kolikor bo to potrebno.

Z izbranim kandidatom bo sklenjena pogodba o zaposlitvi za nedoločen čas s polnim delovnim časom in trimesečnim poskusnim delom. Izbrani kandidat bo delo opravljal v prostorih Sektorja za nastanitev in prehrano, Rocenska ulica 56, 1211 Ljubljana - Šmartno, oziroma v drugih uradnih prostorih organa.

Kandidati pošljejo prijavo preko spletne strani [**https://kadri.mnz.gov.si/delovna-mesta/**](https://kadri.mnz.gov.si/delovna-mesta/) oziroma na priloženem obrazcu "Vloga za zaposlitev", v zaprti ovojnici, na naslov **MNZ RS, Štefanova ulica 2, 1501 Ljubljana**, z označbo **"JO št. 1100-164/2023"** na spodnji levi oz. zadnji strani ovojnice, in sicer **v roku 10 dni** po objavi na spletnem mestu državne uprave GOV.SI in spletni strani Zavoda RS za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov [**gp.mnz@gov.si**](mailto:gp.mnz@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Informacije o delovnem področju: Iris Uzar, Direktorat za logistiko, Sektor za nastanitev in prehrano, tel. št. 01 514 71 69.

Informacije o izvedbi postopka: Nataša Stušek, Urad za organizacijo in kadre, tel. št. 01 428 40 68.

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za moške in ženske.